stanford-oval/wikipedia huggingface dataset:
חוק העיטורים בצבא הגנה לישראל
תקנות ופקודת מטכ"ל > אותות נוספים

בנוסף לקביעת תקנות לגבי העיטורים והציונים לשבח, קובעת הפקודה שני אותות נוספים: אות הערכה מטעם הרמטכ"ל, המוענק "כביטוי סמלי של הוקרה על מעשה בעל חשיבות עליונה שעשה אותו אדם, במישרין או בעקיפין, לחיזוקו של צה"ל, ואשר יש בו כדי לקדם באופן ניכר את ביטחון המדינה" ואות הוקרה מטעם האלוף, המוענק על ידי צה"ל לאזרח, שעשה מעשה רב-חשיבות למען צה"ל או למען ביטחון מדינת ישראל;
בנוסף לאותות אלה מאשרת הפקודה למפקדים מתן מכתבי הערכה ליחידה או לחייל בודד, על מעשים שאינם מזכים בציון לשבח או בעיטור.
תקנות ופקודת מטכ"ל > ההחלטה על הענקת העיטורים

ההמלצה על הענקת עיטור או צל"ש מועברת על ידי מפקדו של החייל או של היחידה לוועדה פיקודית, הממונה על ידי אלוף (אלוף פיקוד, מפקד זרוע, מפקד גיס או ראש אגף במטה הכללי). הוועדה מחליטה על מתן צל"ש אלוף, צל"ש מפקד אוגדה או חטיבה, או על המלצה על מתן צל"ש רמטכ"ל או עיטור. המלצה כזו מועברת לדיון בוועדה הממונה על ידי הרמטכ"ל, בנשיאות נשיא בית הדין הצבאי לערעורים, קצין בדרגת אלוף. הוועדה מוסמכת להחליט על הענקת צל"ש רמטכ"ל, עיטור העוז או עיטור המופת, וממליצה לשר הביטחון על הענקת עיטור הגבורה.
עיטורים לאנשי מערכת הביטחון שאינם חיילים

שנתיים לאחר קבלת חוק העיטורים קיבלה הכנסת את חוק העיטורים במשטרת ישראל ובשירות בתי הסוהר, הקובע את העיטורים ואת סדרם לאנשי משטרת ישראל ושירות בתי הסוהר. תיקון מס' 3 לחוק זה, שהתקבל בב' באדר ה'תשנ"ח, 16 במרץ 1998, מרחיב את תחולת החוק גם על מתנדבי המשמר האזרחי. חוק הרשות הארצית לכבאות והצלה מרחיב את תחולת החוק גם על לוחמי האש ומתנדבים.
ראו גם

עיטורי צה"ל
עיטורי משטרת ישראל ושירות בתי הסוהר
ביאורים

↑  דרגת סגן אלוף באותה תקופה הייתה דרגה אחת מתחת לדרגת אלוף. דרגות אלוף-משנה ותת-אלוף לא היו קיימות אז.
↑  האדם היחיד שיכול היה לענוד שני עיטורים היה הרמטכ"ל ה-15, רב-אלוף אמנון ליפקין-שחק, שזכה פעמיים בעיטור העוז. הוא נהג לענוד את שני העיטורים ולא עיטור ותג. עובד לדיז'נסקי, אשר עוטר גם הוא פעמיים בעיטור העוז, עוטר במקור בצל"ש הרמטכ"ל: בפעם הראשונה על גבורתו בפעולת כנרת, ב-11 בדצמבר 1955, ובפעם השנייה על גבורתו בקרב המיתלה, במהלך מבצע קדש, ב-1 בנובמבר 1956, פעולה בה הוא נהרג. לאחר אישור חוק העיטורים הומרו שני הצל"שים ב-1973 בעיטורי העוז.
↑  נראה שאין הקפדה על פקודה זו. כך למשל נראה רב-אלוף אהוד ברק, הרמטכ"ל ה-14, כשהוא עונד בשורה הראשונה שני צל"שי רמטכ"ל, בשורה השנייה את עיטור המופת ושני צל"ש רמטכ"ל נוספים, בניגוד לכאורה להוראות אלו. ראו תמונות בערך אהוד ברק.
תת מרשל אוויר

| --- | --- |
הדרגה בחיל האוויר המלכותי כפי שהיא מוצגת על השרוול (ימין) ובכותפת (שמאל)

דגל תת-מרשל אוויר
 מדינה:  הממלכה המאוחדת הממלכה המאוחדת
 צבא:  הכוחות המזוינים של בריטניה
 מערכת הדרגות:  דרגות הכוחות המזוינים הבריטיים
 היררכיה:  קצינים
 בתוקף:  1 באפריל 1918 – הווה (106 שנים)
 מקבילת נאט"ו:  OF-7
 מקבילת צה"ל:  אלוף
 מקבילת הצבא:  מייג'ור גנרל
 מקבילת חיל הים:  אדמירל משנה
 מקבילת הנחתים:  מייג'ור גנרל
תת-מרשל אוויר (באנגלית: Air Vce Mshl; בקיצור: AVM; סימול נאט"ו: OF-7) היא דרגת קצין אוויר המשמשת כמה מחילות אוויר, עם מקורות מחיל האוויר המלכותי (RAF).  הדרגה משמשת גם את חילות האוויר של מדינות רבות בעלות השפעה בריטית היסטורית ולעיתים היא משמשת כתרגום לאנגלית של דרגה מקבילה במדינות בעלות מבנה דרגות ספציפי לחיל האוויר שאינו אנגלי.
תת מרשל אוויר היא דרגת שני כוכבים והיא בדרך כלל מקבילה לדרגת אדמירל משנה בצי המלכותי הבריטי (RN) או לדרגת מייג'ור גנרל בצבא הבריטי ובחיל הנחתים המלכותי (RM). דרגת תת-מרשל אוויר היא בכירה מדרגת קומודור אוויר וזוטרה לדרגת מרשל אוויר. מאז לפני מלחמת העולם השנייה מקובל שקציני אוויר המפקדים על להקים של חיל האוויר המלכותי מחזיקים בדרגת תת-מרשל אוויר. בחילות אוויר קטנים כמו חיל האוויר המלכותי של ניו זילנד (RNZAF) וחיל האוויר של גאנה (GHF), מפקד חיל האוויר נושא בדרגת תת-מרשל אוויר.
הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF),  חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "מפקד ראשי אווירי".
הדרגה במדינות שונות

(חיל האוויר המלכותי האוסטרלי)
(חיל האוויר של בנגלדש)
(חיל האוויר של גאנה)
(חיל האוויר ההודי)
(חיל האוויר של נמיביה)
(חיל האוויר הניגרי)
(חיל האוויר הפקיסטני)
(חיל האוויר של סרי לנקה)
(חיל האוויר המלכותי
(המשמר האווירי של טרינידד וטובגו)
הערות שוליים

↑  "Ranks and Badges of the Royal Air Force". Royal Air Force. 2007. אורכב מ-המקור ב-13 בנובמבר 2007. נבדק ב-26 בנובמבר 2007. {{cite web}}:  (עזרה)
↑  "Women's Auxiliary Australian Air Force (WAAAF) in Australia during WW2". Oz at War. נבדק ב-2 באוגוסט 2014. {{cite web}}:  (עזרה)
↑  "Badges of rank" (PDF). defence.gov.au. Department of Defence (Australia). נבדק ב-31 במאי 2021. {{cite web}}:  (עזרה)
↑  "OFFICER'S RANKS". joinbangladeshairforce.mil.bd. אורכב מ-המקור ב-19 בפברואר 2020. נבדק ב-11 באוקטובר 2020. {{cite web}}:  (עזרה)
↑  "Rank Structure". gafonline.mil.gh. Ghana Air Force. 2018. אורכב מ-המקור ב-21 בינואר 2018. נבדק ב-3 במרץ 2024. {{cite web}}:  (עזרה)
↑  "For Officers". careerairforce.nic.in. Indian Air Force. אורכב מ-המקור ב-25 בפברואר 2012. נבדק ב-23 בספטמבר 2021. {{cite web}}:  (עזרה)
↑  "Government Notice" (PDF). Government Gazette of the Republic of Namibia. 4547: 99–102. 20 באוגוסט 2010. נבדק ב-20 בדצמבר 2021. {{cite journal}}:  (עזרה)
↑  Smaldone, Joseph P. (1992). "National Security".  In Metz, Helen Chapin (ed.). Nigeria: a country study. Area Handbook (5th ed.). Washington, D.C.: Library of Congress. pp. 296–297. LCCN 92009026. נבדק ב-21 באוקטובר 2021. {{cite book}}:  (עזרה)
↑  "Commissioned Officers". airforce.lk. Sri Lanka Air Force. נבדק ב-24 בספטמבר 2021. {{cite web}}:  (עזרה)
↑  "RAF Ranks". raf.mod.uk/. Royal Air Force. נבדק ב-21 בספטמבר 2021. {{cite web}}:  (עזרה)
↑  Military ranks of Trinidad and Tobago
| 0 | 1 | 2 |
| --- | --- | --- |
| הקודם: קומודור אוויר | דרגות חיל האוויר המלכותי  OF-7   תת מרשל אוויר | הבא:  מרשל אוויר |
שנות ה-40 של המאה ה-5

שנות ה-40 של המאה ה-5 היו העשור החמישי של המאה ה-5, החלו ב-1 בינואר 440 והסתיימו ב-31 בדצמבר 449.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > אירועים פוליטיים משמעותיים

448 – תאודוסיוס השני שולח שגריר אל אטילה ההוני. פריסקוס מתעד את מראות האימפריה ההונית
3 באוגוסט 449 – התכנסה ועידת אפסוס השנייה והכריזה שלישו יש רק טבע אחד, הטבע האלוהי
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
445 – אטילה ההוני רוצח את אחיו בלדה והופך לשליט יחיד על ההונים
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
שון ריאן פוקס

| --- | --- |
אין תמונה חופשית
 לידה:  30 באוגוסט 1999  (בן 25) ארצות הברית ריברסייד, קליפורניה, ארצות הברית
 מדינה:  ארצות הברית 
 תקופת הפעילות:  מ-2011
 עיסוק:  שחקן
 פרופיל ב-IMDb
 
שון ריאן פוקס (באנגלית: Sean Ryan Fox; נולד ב-30 באוגוסט 1999) הוא שחקן אמריקאי, המוכר בעיקר מתפקידו בתור ג'ספר דנלופ בסיטקום הנעורים של ניקלודיאון, "הסוכן הנרי" (2014–2020).
ביוגרפיה

פוקס נולד בריברסייד, קליפורניה. יש לו שלושה אחים גדולים. אימו, היא מפיקת הקולנוע אנני מולנר.
הוא הוזמן לראשונה להופיע בפרסומות בגיל שמונה. הופעת הבכורה שלו בתחום המשחק הייתה בגיל 11, בתפקיד אורח בפרק בסדרה "מחשבות פליליות".
בין השנים 2014 ל-2020 כיכב במשך חמש עונות של קומדיית המצבים "הסוכן הנרי" בניקלודיאון, ובה גילם את דמותו של ג'ספר דנלופ, חברו הטוב של הדמות הראשית הנרי הארט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Life Tracker | ילד נאבק |  |
| 2014 | Field of Lost Shoes | ג'ון וייז הצעיר |  |
| 2015 | Bereave | ילד שמנמן |  |
| 2015 | Sex, Death and Bowling | וולף הוליסטר |  |
| 2016 | Christmas All Over Again | אדי קירקפטריק |  |
| 2017 | Camp Cool Kids | דין |  |
| 2017 | David's Dinosaur | דייוויד |  |
| 2021 | Far More | וולף הוליסטר |  |
| TBA | The Midway Point | ג'ייק |  |
| TBA | Henry Danger: The Movie | ג'ספר דנלופ |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | מחשבות פליליות | סיי הצעיר | פרק: "Proof" |
| 2012 | NCIS | דייב | פרק: "Housekeeping" |
| 2012 | The Tonight Show with Jay Leno | בילי פיסק | פרק: "#20.183" |
| 2012 | The First Family | לארי | פרק: "The First Stay-cation" |
| 2012 | בית ספר לאמנויות לחימה | טימי | 3 פרקים |
| 2014–2015 | ג'ייק והפיראטים מארץ לעולם לא | ג'ייק | דיבוב; 28 פרקים |
| 2014–2020 | הסוכן הנרי | ג'ספר דנלופ | תפקיד ראשי (5 עונות); 121 פרקים |
| 2018 | הרפתקאות הסוכן הנרי | ג'ספר דנלופ | דיבוב; 12 פרקים |
פרסים ומועמדויות

| שנה | פרס | קטגוריות | מועמד | תוצאה | הערות |
| --- | --- | --- | --- | --- | --- |
| 2015 | פרסי הדיבוב של BTVA Television | אנסמבל הדיבוב הטוב ביותר בסדרת טלוויזיה - סדרות ילדים/חינוכיות | ג'ייק והפיראטים מארץ לעולם לא | מועמדות |  |
| 2017 | פרס הבדרן הצעיר | הביצועים הטובים ביותר – סרט DVD | Christmas All Over Again | זכייה |  |
| 2017 | פרס הבדרן הצעיר | השחקן הראשי הצעיר הטוב ביותר מגיל 14 ומטה – סדרת טלוויזיה | הסוכן הנרי | מועמדות |  |
| 2018 | פרסי האמנים הצעירים | ההופעה הטובה ביותר בסדרת טלוויזיה - שחקן ראשי צעיר | הסוכן הנרי | זכייה |  |
| 2018 | פרסי האמנים הצעירים | ההופעה הטובה ביותר בסדרת טלוויזיה או סרט - שחקן צעיר | Christmas All Over Again | מועמדות |  |
הערות שוליים

↑  Sean Ryan Fox (visual voices guide), Behind The Voice Actors
↑  Young Entertainer Awards Submissions, Young Entertainer Awards
↑  Winners 2018 - Young Artist Awards, Young Artist Awards, ‏2018
| --- | --- |
בקרת זהויות :  LCCN: no2016171947  VIAF: 82148449748515691297   WorldCat (עם VIAF): 82148449748515691297
איגור בוטמן

| --- | --- |

 לידה:  27 באוקטובר 1961 (בן 63) סנקט פטרבורג, ברה"מ 
 סוגה מועדפת:  ג'אז, מוזיקה קלאסית 
 מדינה:  רוסיה, ברית המועצות, ארצות הברית 
 תקופת הפעילות:  מ-1976 
 פרסים והוקרה:  פרס הפדרציה הרוסית (2003)  אמן העם של הפדרציה הרוסית  עיטור ההצטיינות למען המולדת דרגה רביעית  People's Artist of the Chechen Republic  בפסקה זו רשומה אחת נוספת שטרם תורגמה 
 http://www.igorbutman.com/
 פרופיל ב-IMDb
 
איגור בוטמן (ברוסית: Игорь Михайлович Бутман;‏ נולד ב-27 באוקטובר 1961) הוא נגן ג'אז סובייטי-אמריקאי-רוסי ממוצא יהודי. בשנת 2011 הוא קיבל תואר אמן העם של הפדרציה הרוסית.
ביוגרפיה

איגור בוטמן נולד בשנת 1974 בלנינגרד למשפחה מעורבת. אביו היה יהודי, מהנדס בניין במקצוע. הוא קיבל השכלה מוזיקלית. בשנת 1978 הוא הקים להקה שנגנה ג'אז. בשנת 1981 הוא סיים לימודים וכעבור שנה קיבל הזמנה לנגן בתזמורת ג'אז של אולג לונדסטרם. כעבור שנתיים הוא חזר ללנינגרד והקים להקה חדשה. הם השתתפו במספר פסטיבלים ווזכו להצלחה.
בשנת 1987 בוטמן היגר לארצות הברית וסיים לימודים במכללת ברקלי למוזיקה. בהיותו בארצות הברית בוטמן ניגן לצד פט מתיני, ארצ'י שפ וליונל המפטון.
בשנת 1992 בוטמן לראשונה נתן הופעה ברוסיה. תוך זמן קצר הוא חזר לרוסיה והתיישב במוסקבה. הוא הקים ביג בנד שהופיע בין היתר בקרנגי הול ומרכז לינקולן. בשנת 2002 הוא ערך הופעה גדולה במוסקבה. בהמשך של אותה שנה הוא ביחד עם לריסה דולינה עשו סבב הופעות בערי רוסיה.
בשנת 2003 ביג בנד של בוטמן הופיע לצד תזמורת בניצוח של וינטון מרסליס בפתיחת עונה חדשה בלינקולן סנטר.
בשנים 1998–2005 בוטמן היה מנחה של תוכנית טלוויזיה "ג'אזופרניה". בשנת 2009 הוא פתח במוסקבה חברת תקליטים Butman Music.
בוטמן ארגן מספר פסטיבלים של ג'אז.
בשנת 2006 בוטמן קיבל פרס של פדרציית הקהילות היהודיות של רוסיה. בוטמן קיבל מספר עיטורים. בשנת 2011 הוענק לו תואר אמן העם של הפדרציה הרוסית.
משנת 2008 הוא חבר פעיל של מפלגת רוסיה המאוחדת. בשנת 2022 הוא תמך בפלישת רוסיה לאוקראינה. למרות זאת הוא ציין שאין לו כוונה לוותר על אזרחות ארצות הברית.
בוטמן היה נשוי 4 פעמים (הנשים הראשונות היו אזרחיות ארצות הברית) ויש לו שלוש בנים.
לינה היידריך

| --- | --- |

לינה היידריך לצד בעלה, ריינהרד היידריך
 לידה:  14 ביוני 1911 פמרן, הרפובליקה הפדרלית של גרמניה 
 פטירה:  14 באוגוסט 1985 (בגיל 74) פמרן, הרפובליקה הפדרלית של גרמניה 
 שם לידה:  Lina Mathilde von Osten 
 מדינה:  גרמניה 
 מפלגה:  המפלגה הנאצית 
 בן או בת זוג:  ריינהרד היידריך (26 בדצמבר 1931–1942)  Mauno Manninen (1965–14 בספטמבר 1969) 
 מספר צאצאים:  4 
 
לינה מתילדה מנינן היידריך (בגרמנית: Lina Mathilde Manninen Heydrich;‏ 14 ביוני 1911 – 14 באוגוסט 1985) הייתה אשתו של פושע המלחמה ריינהרד היידריך, ראש המשרד הראשי לביטחון הרייך, הפרוטקטור בפועל של הפרוטקטורט של בוהמיה ומוראביה ודמות מרכזית בגרמניה הנאצית. לינה היידריך הייתה פושעת מלחמה בעצמה ונדונה למאסר עולם אך מעולם לא ריצתה את עונשה.
גם לאחר המלחמה המשיכה לינה לקבל את הפנסיה על שירותו של בעלה את המשטר הנאצי.
ביוגרפיה

לינה פון אוסטן, בתו של אריסטוקרט גרמני זוטר שעבד כמורה בכפר. אחיה הגדול של לינה, הנס הצטרף למפלגה הנאצית והיה חבר באס אה. הוא דיבר רבות על המפלגה בפני לינה, היא אף השתתפה בעצרת של המפלגה ב-1929 שבה נאם אדולף היטלר. זמן קצר לאחר מכן הצטרפה ואן אוסטן למפלגה הנאצית כחברה מספר 1,201,380.
ביוגרפיה > נישואיה לריינהרד היידריך

בגיל 19, היא השתתפה בנשף של מועדון חתירה בקיל ושם פגשה את ריינהרד היידריך, חייל הרייכסמרינה, צי המלחמה של רפובליקת ויימאר. הם התאהבו, שבועיים לאחר מכן הם כבר הודיעו על אירוסיהם ב-18 בדצמבר 1930. באפריל 1931, היידריך הודח מהצבא וזאת מאחר שניהל רומן קצר עם בתו של מנהל מספנה בשעה שהיה מאורס לפון אוסטן. השניים נישאו בכנסייה קטנה בגרוזנברודה ב-26 בדצמבר 1931.
לינה שכנעה את היידריך לבדוק את אס אס שהוקם באותם ימים כאופציה לקריירה חדשה. ב-1931 החל מנהיג האס אס היינריך הימלר להקים חטיבת מודיעין מסכל של האס אס. לפי עצתו של מקורבו של היידריך, קרל פון אברשטיין, הימלר הסכים לראיין את היידריך, אך ביטל את מינויו ברגע האחרון. לינה התעלמה מהודעה זו, ארזה את המזוודה של ריינהרד ושלחה אותו למינכן.
במינכן נפגש היידריך עם הימלר אשר ערך לו ראיון קבלה קצר, שבמהלכו נשאל היידריך על תוכניותיו להקמת היחידה החדשה. להיידריך היה רושם ראשוני שמצא חן בעיני הימלר: מראה של גרמני בלונדיני צעיר וחסון, התדמית המושלמת של ארי טהור. בנוסף, היידריך, מצויד בניסיון צבאי רב, הציג תוכניות מפורטות לבניית הגוף אותו הוא מתנדב לנהל, והימלר, שלא שירת בצבא יום אחד אך העריך מאוד את הצבא הגרמני, התרשם עמוקות. לאחר כעשרים דקות התקבל היידריך לתפקיד, וצורף למפלגה הנאצית כחבר מן המניין.
חובותיו של ריינהרד היידריך הובילו אותו לעבוד שעות ארוכות ולעיתים קרובות להיות מחוץ לבית. מצב זה הותיר את לינה בבית עם הילדים והיא נאלצה לנהל את משק הבית לבדה. כך נוצר מתח רציני על נישואיהם שכמעט הביא לגירושים. בנם קלאוס, מת בתאונת דרכים ב-24 באוקטובר 1943. באותו יום, קלאוס רכב על אופניים עם אחיו היידר, כשיצא לרחוב פגעה בקלאוס משאית קטנה שהגיעה לכביש. קלאוס מת מפצעיו מאוחר יותר באותו אחר הצהריים וגופתו נקברה בגן האחוזה של הזוג היידריך. לינה רצתה לירות בנהג ובכל הנוסעים, אך החקירה מצאה את הנהג לא אשם.
כהוקרה על שירותו של בעלה למען המטרה הנאצית, העניק היטלר ללינה את האחוזה הכפרית של יונגפרן-ברשאן באזור בוהמיה. לינה מכרה את שאר נכסי המשפחה, כולל הבית בברלין ובית הציד ליד נאואן. היא החזיקה כמה עשרות אסירים באחוזה לצורך עבודת כפייה. המשפחה התגוררה שם עד אפריל 1945 עד שהיא וגרמנים רבים שהתגוררו שם ברחו מהאזור מאחר שהצבא האדום החל לכבוש את האזור.
ביוגרפיה > לאחר מלחמת העולם השנייה

לינה  הייתה זכאית לקצבה משמעותית מכיוון שלמעשה, בעלה היה גנרל במשטרה הגרמנית שנהרג בפעולה. בתחילה הממשלה סירבה לשלם לה את הקצבה בגלל תפקידו של היידריך בשואה, אולם לאחר מיכן זכתה בקיצבה.
בצ'כוסלובקיה היא נשפטה שלא בפניה ונידונה למאסר עולם, אותו מעולם לא ריצתה.
ב-1965 היא הכירה את במאי התיאטרון הפיני מאונו מנינן בזמן שהייתה בטיול בפינלנד. בסופו של דבר, הם נישאו. היא הפכה את בית הקיץ שלה ושל היידריך למסעדה ופונדק עד שנשרף בפברואר 1969, במהלך עבודות שיפוצים של גג המבנה. מנינן מת בספטמבר 1969.
ב-1976 פרסמה ספר זיכרונות אשר נקרא "חיים עם פושע מלחמה". שם הגנה על בעלה והדפה את ההאשמות נגדו בנוגע לאחריותו לשואה ולפשעי מלחמה במלחמת העולם השנייה.
היידריך מתה בגיל 74 ב-14 באוגוסט 1985 בפהמרן.
ראו גם

מגדה גבלס – אשתו של שר התעמולה הנאצי, יוזף גבלס
אמי גרינג – אשתו של מפקד הלופטוואפה ושר התעופה הנאצי, הרמן גרינג
מרגרטה הימלר – אשתו של ראש האס אס ושר הפנים הנאצי, היינריך הימלר.
הערות שוליים

↑  Nacisté Reinhard a Lina Heydrichovi – Jejich honosné sídlo v Panenských Břežanech obcházela smrt | Krvavá léta | Stream, נבדק ב-2024-10-14
1 2  AP, גרמניה: עשרות אלפי נאצים קיבלו פנסיית נכות, באתר nrg‏, 22 בנובמבר 2016
1 2 3  Nacisté Reinhard a Lina Heydrichovi – Jejich honosné sídlo v Panenských Břežanech obcházela smrt | Krvavá léta | Stream (בצ׳כית), נבדק ב-2021-06-09
| --- | --- |
בקרת זהויות :  NLI: 987012196065505171  PLWABN: 9810572887205606  GND: 118550632  ISNI: 0000 0000 0554 3777  LCCN: n2021038167  NKC: xx0150462  NTA: 238974758  VIAF: 49767161   WorldCat (עם VIAF): 49767161
אוחילה לאל

אוחילה לאל הוא פיוט מסוג רשות שלא ידוע מחברו, ונאמר בתפילת ראש השנה כרשות לאמירת פיוטי מלכויות זכרונות ושופרות ובתפילת יום הכיפורים כרשות לאמירת סדר העבודה.
הפיוט כולל ארבעה טורים ללא חרוז הפותחים כולם באות א'. הפיוט נחתם בשרשרת פסוקים שהרכבה המדויק משתנה בין המנהגים אך כוללת בדרך כלל את ספר משלי, פרק ט"ז, פסוק א'; את ספר תהלים, פרק נ"א, פסוק י"ז; ואת ספר תהלים, פרק י"ט, פסוק ט"ו. פסוקים אלה אופייניים לסיומם של פיוטי רשות.
זהותו של מחבר הפיוט אינה ידועה, אולם מתפוצתו הרבה וחוסר החריזה שבו, דבר שהיה נהוג אצל פייטנים קדומים, ניתן להסיק שהוא עתיק ביותר, אולי מן התקופה הקדם-קלאסית.
זמן אמירתו

בדומה לפיוטים אחרים שנאמרים על ידי שליח הציבור בתפילות הימים הנוראים, כגון "מסוד חכמים ונבונים" ו"הנני העני ממעש", משמשת התפילה מעין בקשת רשות לשאת תפילה.
על פי מנהג יהדות אשכנז, הפיוט נאמר באמצע חזרת הש"ץ בתפילת מוסף - בראש השנה לפני אמירת פיוטי התקיעות, ובתפילות יום הכיפורים לפני סדר העבודה. במאות השנים האחרונות, בנוסח הספרדים אומרים את הפיוט כפתיחה לחזרת הש"ץ בתפילת מוסף, אף שכנראה בעבר נהגו לאמרו בחזרת הש"ץ כבנוסח אשכנז.
תוכן הפיוט

| נוסח הפיוט | ביאור |
| --- | --- |
אוֹחִילָה לָאֵל אֲחַלֶּה פָנָיו: האבודרהם מפרש שהכוונה ב"אוֹחִילָה" היא כמו בפסוק ”חֶלְקִי ה' אָמְרָה נַפְשִׁי עַל־כֵּן אוֹחִיל לוֹ”, כלומר ציפייה לאלהים, אך משמעותה של המילה "אֲחַלֶּה" היא היא כמו בפסוק ”חִלִּיתִי פָנֶיךָ בְכָל־לֵב חָנֵּנִי כְּאִמְרָתֶךָ”, שזהו עניין בקשה, כמו שכתוב "ויחל משה".
אֶשְׁאֲלָה מִמֶּנּוּ מַעֲנֵה לָשׁוֹן: המילים "מַעֲנֵה לָשׁוֹן" לקוחות מספר משלי, שם כתוב "לְאָדָם מַעַרְכֵי לֵב וּמֵה' מַעֲנֵה לָשׁוֹן".
אֲשֶׁר בִּקְהַל עָם אָשִׁיר עֻזּוֹ: המשפט לקוח משני פסוקים בתהילים. המילים "קָהָל רָב" בחלקו הראשון של המשפט לקוחות מהפסוק: "בִּשַּׂרְתִּי צֶדֶק בְּקָהָל רָב", וחלקו השני לקוח מהפסוק "וַאֲנִי אָשִׁיר עֻזֶּךָ" משורה זו מובן שהפיוט נועד לשליח הציבור ולא לכל הקהל, והאבודרהם כותב שיחיד לא יאמר פיוט זה בתפילת הלחש.
אַבִּיעָה רְנָנוֹת בְּעַד מִפְעָלָיו: "אַבִּיעָה" על שם "תַּבַּעְנָה שְׂפָתַי תְּהִלָּה", ומשמעותו "תדברנה". ו"בְּעַד מִפְעָלָיו" על פי הפסוק "כֹּל פָּעַל יְהֹוָה לַֽמַּעֲנֵהוּ".
לְאָדָם מַעַרְכֵי־לֵב וּמֵה' מַעֲנֵה לָשׁוֹן: פסוק מספר משלי, ומשמעותו היא שהאדם עורך ומסדר את מה שרוצה להגיד, ובכל זאת צריך עזרה מה'. הפסוק נפוץ בתור חתימה לפיוטים מסוג רשות.
אֲדֹנָי, שְׂפָתַי תִּפְתָּח וּפִי יַגִּיד תְּהִלָּתֶֽךָ: פסוק מספר תהילים. גם פסוק זה נפוץ כחתימה לפיוטי רשות, והוא נאמר לפני כל תפילת עמידה.
לחנים וביצועים

בנוסף למנגינות המסורתיות, לפיוט ישנם מספר לחנים מודרניים שאחד המוכרים בהם הולחן על ידי הרב הלל פלאי. הפיוט בוצע במקור על ידי הזמר החסידי ליפא שמעלצר ולאחר מכן על ידי מספר זמרים ישראליים, כגון יצחק מאיר, ישי ריבו ואודהליה ברלין באלבומה אחלה פניו.
אמירתו ביחיד

נחלקו הדעות האם היחיד אומר את הפיוט בתפילת הלחש. דעת הרמב"ם והכל בו שגם היחיד אומר זאת בתפילת הלחש.  לעומת זאת האבודרהם (בסדר תפילת ראש השנה) והטור (תקצ"א) כתבו שאין ליחיד לאומרה היות שאומרים בה "אֲשֶׁר בִּקְהַל עָם אָשִׁיר עֻזּוֹ". וכך התקבל בתפוצות ישראל שאין היחיד אומרה בתפילת לחש. לכל הדעות אין בעיה לציבור לומר זאת עם החזן בחזרת הש"ץ וכך נהוג היום ברוב הקהילות.
הערות שוליים

↑  וכך במחזור ויטרי שכתב הרב שמחה בן שמואל מוויטרי במאה ה-12 ובפירוש האבודרהם לתפילת ראש השנה, מהמאה ה-14
↑  דניאל גולדשמידט, מחזור לראש השנה, ירושלים תש"ל, מבוא, עמ' מד.
↑  מגילת איכה, פרק ג', פסוק כ"א
↑  ספר תהילים, פרק קי"ט, פסוק נ"ח
↑  ספר שמות, פרק ל"ב, פסוק י"א
↑  מצודת דוד על תהילים קיט נח
↑  אבודרהם על סדר תפילת ראש השנה
↑  ספר משלי, פרק ט"ז, פסוק א'
↑  ספר תהילים, פרק מ', פסוק י'
↑  ספר תהילים, פרק נ"ט, פסוק י"ז
↑  אבודרהם על סדר תפילת ראש השנה
↑  ספר תהילים, פרק קי"ט, פסוק קע"א
↑  רש"י שם
↑  ספר משלי, פרק ט"ז, פסוק ד'
↑  ספר משלי, פרק ט"ז, פסוק ט'
↑  מלבי"ם שם
↑  ספר תהילים, פרק נ"א, פסוק י"ז
↑  אוחילה לאל // יצחק מאיר מארח את אודי דוידי, באתר יוטיוב
↑  ישי ריבו - אוחילה, באתר יוטיוב
↑  https://he.wikisource.org/wiki/רמב"ם_סדר_התפילה_ד
↑  ראש השנה סימן ס"ד
↑  סיכום הדברים באתר פורום לתורה.
| --- | --- |
בקרת זהויות :  MusicBrainz work: 23e004ef-424f-4164-b755-b1e3968bf3d0
חיים מלכי

| --- | --- |
אין תמונה חופשית
 לידה:  14 בדצמבר 1974 (בן 49) אשדוד, ישראל
 מדינה:  ישראל 
 השכלה:  תואר ראשון בלוגיסטיקה וכלכלה, אוניברסיטת בר-אילן  תואר שני במדעי החברה, אוניברסיטת חיפה ותואר שני ביחסים בינלאומיים מאוניברסיטת חיפה
 השתייכות:   צבא הגנה לישראל
 דרגה:   תת-אלוף
 תפקידים בשירות
 קצין הלוגיסטיקה של עוצבת חיצי האש  קצין לוגיסטיקה אוגדתי של עוצבת האש  קצין לוגיסטיקה אוגדתי של עוצבת הפלדה  קצין לוגיסטיקה פיקודי בפיקוד דרום  ראש מחלקת לוגיסטיקה ומבצעים באגף הטכנולוגיה והלוגיסטיקה.  קצין לוגיסטיקה ראשי
 פעולות ומבצעים
   המערכה ברצועת הביטחון    מלחמת לבנון השנייה    מבצע צוק איתן
 
חיים מלכי (נולד ב-14 בדצמבר 1974) הוא קצין צה"ל בדרגת תת-אלוף, המכהן כקצין לוגיסטיקה ראשי.
ביוגרפיה

נולד וגדל באשדוד. למד בבית הספר היסודי שחר באשדוד. ובתיכון ישיבת בר-אילן בתל אביב.
ביוגרפיה > שירות צבאי

התגייס בשנת 1993 למסלול ייעודי לקצונה בחיל הלוגיסטיקה. שירת כקצין לוגיסטיקה בגדוד הנדסה 601, ובעוד שורת תפקידים בחיל הלוגיסטיקה ובהם קצין הלוגיסטיקה של עוצבת חצי האש באוגדה 98.
בשנים 2009–2010 שירת כע' קלאו"ג 91, לאחר מכן בשנים 2011–2013 שירת כמפקד אלו"ג 5002 בפיקוד הצפון. בשנים 2013–2015 שימש כקלאו"ג 98. בשנים 2015–2017 שירת כקצין הלוגיסטיקה של עוצבת הפלדה.
בשנת 2017 הועלה לדרגת אל"ם ונכנס לתפקיד קצין הלוגיסטיקה של פיקוד הדרום. בשנים 2020–2023 שירת כרמ"ח לוגיסטיקה ומבצעים באט"ל.
ב-24 באוגוסט 2023 הועלה לדרגת תא"ל ונכנס לתפקיד קצין לוגיסטיקה ראשי של צה"ל.
מלכי בוגר המכללה לביטחון לאומי, בעל תואר ראשון בלוגיסטיקה וכלכלה מטעם אוניברסיטת בר-אילן, ותואר שני במדעי החברה מטעם אוניברסיטת חיפה.
חיים אישיים

מלכי נשוי למילכה, אב לשישה ומתגורר במירב.
הערות שוליים

↑   תא"ל חיים מלכי נכנס לתפקידו כקצין הלוגיסטיקה הראשי, באתר צה"ל, 24 באוגוסט 2023
אמאגר

| --- | --- |

 מידע
 עיר:  קופנהגן
 שטח:  96.29 קמ"ר 
 אוכלוסייה:  196,047 (1 בינואר 2018)
 קואורדינטות:  55°37′00″N 12°37′00″E﻿ / ﻿55.616666666667°N 12.616666666667°E﻿ / 55.616666666667; 12.616666666667
 
 
אמאגר (בדנית: Amager) הוא מחוז של העיר קופנהגן שבדנמרק אשר נמצא על אי בעל אותו השם המשתרע על פני כ-90 קמ"ר. נכון לשנת 2021 גרו במחוז מעל ל-219,763 תושבים. זהו האי עם צפיפות האוכלוסין הגבוהה ביותר בדנמרק - 2,036 תושבים לכל קילומטר רבוע.
גאוגרפיה

בתחום המחוז נמצאת שמורת הטבע "נאטורפארק אמאגר" ("Naturpark Amager") אשר משתרעת על פני מעל לשליש משטחו הכולל של האי. השמורה כוללת חופים, חורשות ושטחים ירוקים פתוחים רבים והיא מספקת הזדמנויות רבות לטיולים רגליים, רכיבה על אופניים, צפרות ופעילויות אחרות בחיק הטבע. לעומת זאת, החלקים המערביים והצפוניים של המחוז הם בעיקר אזורים עירוניים מפותחים היטב, עם אזורי מגורים רבים, מרכזי קניות ובנייני משרדים.
תחבורה

אמאגר מחוברת היטב ליתר קופנהגן ולשוודיה. ישנם שמונה גשרים ומנהרת מטרו אשר מחברים בין האי לאי שלן הגדול בהרבה, בו נמצאת רוב העיר קופנהגן. אמאגר מחוברת במנהרה גם לאי המלאכותי פברהולם שממנו יוצא גשר ארסונד אשר מחבר בין דנמרק לשוודיה.
נמל התעופה קופנהגן קסטרופ נמצא בחלק המזרחי של האי. מנמל התעופה יוצאות רכבות נוסעים, רכבות מטרו ואוטובוסים וניתן באמצעותם להגיע למרכז קופנהגן ולרבעים אחרים של העיר.
התחבורה הציבורית במחוז מפותחת היטב והיא כוללת רכבות מטרו, אוטובוסים ורכבות נוסעים.
אטרקציות בולטות

כמה מאטרקציות התיירות הבולטות ביותר באמאגר הן:
כריסטיאנסהאון - שכונה מתוירת במיוחד שנוסדה במקור בתחילת המאה ה-17 ונודעת בעיקר בזכות התעלות ההיסטוריות והמבנים ההיסטוריים שבה.
אקווריום הכוכב הכחול (Den Blå Planet) - האקווריום הגדול ביותר בצפון אירופה אשר מכיל מגוון מינים ימיים ותערוכות אינטראקטיביות.
מוזיאון אמאגר - מוזיאון מקומי הממוקד בהיסטוריה של אמאגר.
מוזיאון דראגור - מוזיאון אשר ממוקם בקצה הדרום מזרחי של האי ומוקדש להיסטוריה הימית של האזור.
מבצר קאסטרופ - מבצר שנבנה בסוף המאה ה-19.
בנוסף לאטרקציות הללו אמאגר נודעת גם בזכות החופים שבה.
גלריית תמונות

אקווריום הכוכב הכחול
נמל התעופה קופנהגן קסטרופ
הערות שוליים

↑
↑  "Naturprojekt: Naturpark Amager".
| --- | --- |
בקרת זהויות :  NLI: 987007546349805171  LCCN: sh88000139  MusicBrainz: 1b9fd15e-de81-4efe-80f3-6970c63e9a9b  VIAF: 233862703   WorldCat (עם VIAF): 233862703 
ערך זה הוא קצרמרבנושא דנמרק. אתם מוזמנים לתרום לוויקיפדיה ו.